
	[bookmark: nev]IVUSZA PATRIK
ivusza.patrik@gmail.com
földrajztanár - testnevelő tanár egységes, osztatlan képzés 
Osztatlan, 13. félév
Pécsi Tudományegyetem
Természettudományi Kar
	
[bookmark: _GoBack]






Témavezető:
	Dr. Váczi Márk
egyetemi docens, PTE TTK




Külső és belső fókuszú instrukciók hatása a függőleges felugrás kinematikai paramétereire U12-es korosztályú labdarúgóknál

Kulcsszavak: instrukció, fókusz, CMJ, SSC
Bevezetés
A motoros tanulás és a mozgásminták optimalizálása az emberi mozgáskutatás központi kérdése, kiemelten a sporttudomány és azon belül is az edzéselmélet területén. A vertikális ugrás, különösen az előzetes súlypontsüllyesztésből végrehajtott felugrás (CMJ) egy széles körben alkalmazott módszer a sportolók nyújtásos-rövidüléses ciklusának (SSC) vizsgálatára. A kutatásunk célja az volt, hogy meghatározzuk a külső és belső fókuszú instrukciók alkalmazásának hatását a CMJ ugrás magasságára és az SSC mechanizmust meghatározó kinematikai és neuromuszkuláris paraméterekre.
Anyagok és módszerek
A vizsgálatban 40 egészséges, U12-es korosztályban versenyző akadémiai labdarúgó fiú vett részt, akiket négy, statisztikailag azonos felugrási magassággal rendelkező csoportba osztottunk: kontrollcsoport (KONT), külső fókuszú (KF), belső fókuszú excentrikus (BFE) és belső fókuszú koncentrikus (BFK). Mindegyik vizsgálati személy mindhárom tesztperiódusban 3 maximális erejű CMJ-t hajtott végre, különböző fókuszú instrukciókkal: kontroll teszt (fókusz nélküli instrukció), instruált teszt (csoport-specifikus instrukció), és 48 órás kontroll teszt (fókusz nélküli instrukció). A tesztperiódusok között vizsgáltuk a felugrási magasság, a térdkinematikai paraméterek, valamint a VL és VM izmok EMG aktivitásának változását.
Eredmények
Szignifikánsan növelte a felugrási magasságot a KF (p = 0,000) és a BFK (p = 0,036) instrukció. A CMJ ugrás excentrikus térdízületi csúcsszögsebességét jelentősen növelte a KF (p = 0,027) és BFE (p = 0,049) instrukció, a koncentrikus fázis sebességében a KF (p = 0,000) és BFK (p = 0,03) utasítás okozott változást. A VL izom EMG aktivitását jelentősen fokozta a KF instrukció a súlypontsüllyesztés (p = 0,028) és az amortizációs fázis (p = 0,024) során. A 48 h kontroll tesztperiódusban nem minden változó esetében maradt fent az utasítások hatására megemelkedett érték
Megbeszélés
Kutatási eredményeink szerint az edzőknek és testnevelőknek célszerű tudatosan alkalmazni a külső és belső fókuszú instrukciókat edzéseken. Jó mozgásmintázattal rendelkező sportolóknál a külső fókusz javítja a CMJ ugrás magasságát és az SSC neurokinematikai paramétereit.



